Peuter by vulstasie ontvoerTesny Defar. Foto: Verskaf Die Oos-Randse polisie het ŉ soektog van stapel gestuur na vier gewapende mans wat ŉ tweejarige kind by ’n vulstasie ontvoer het. Kapt. Thivhulawi Tshilate, polisiewoordvoerder, het gesê die voorval het Sondagaand in die Dunnottar-omgewing plaasgevind. “ŉ 42-jarige sakeman van Etiopië is die aand deur vier verdagtes by sy vulstasie in dié gebied met vuurwapens aangehou en beroof. Die sakeman se tweejarige kind, Tesny Defar, is ná die rooftog ontvoer,” het Tshilate gesê. Die verdagtes het in ŉ silwer Toyota Corolla met die kind, ŉ bedrag kontant en vier selfone op die vlug geslaan. Die Dunnottar-polisie ondersoek ŉ saak van sakeroof en kinderontvoering. Genl.maj. Girly Mumsy Mbele, bevelvoerder van die Ekurhuleni-Oos-polisiëringsgebied, het enigiemand wat weet waar die kind of die verdagtes is, versoek om dit by hul naaste polisiestasie aan te meld, op Crime Stop by 08600 10111 te bel. Die verdagtes se voertuig.